b'\n_START_ARTICLE_\nEuropos met\xc5\xb3 automobilis\n_START_PARAGRAPH_\nEuropos met\xc5\xb3 automobilio rinkimai buvo prad\xc4\x97ti 1964\xc2\xa0m., automobilini\xc5\xb3 \xc5\xbeurnal\xc5\xb3 leid\xc4\x97j\xc5\xb3 i\xc5\xa1 skirting\xc5\xb3 Europos valstybi\xc5\xb3. Pagrindiniai rinkim\xc5\xb3 organizatoriai yra Auto (Italija), Autocar (Jungtin\xc4\x97 Karalyst\xc4\x97), Autopista (Ispanija), Autovisie (Nyderlandai), L\xe2\x80\x99Automobile Magazine (Pranc\xc5\xabzija), Stern (Vokietija) ir Vi Bil\xc3\xa4gare (\xc5\xa0vedija)._NEWLINE_Rinkimuose n\xc4\x97ra kategorij\xc5\xb3 ar klas\xc4\x97s laim\xc4\x97toj\xc5\xb3. Tikslas yra rasti vienintel\xc4\xaf, ai\xc5\xa1k\xc5\xb3 nugal\xc4\x97toj\xc4\x85, tarp vis\xc5\xb3 konkurso dalyvi\xc5\xb3.\n_START_SECTION_\nTaisykl\xc4\x97s\n_START_PARAGRAPH_\nRenkami automobiliai yra nauji modeliai, kurie yra buvo i\xc5\xa1leisti per paskutinius dvylika m\xc4\x97nesi\xc5\xb3. Rinkimai neapsiriboja vien tik europiniais automobiliais, bet nominantai turi b\xc5\xabti prieinami bent penkiose Europos valstyb\xc4\x97se, o laukiami pardavimai turi b\xc5\xabti 5 000 automobili\xc5\xb3 per metus._NEWLINE_Kandidatai vertinami pagal \xc5\xa1iuos kriterijus: dizainas, komfortas, saugumas, ekonomi\xc5\xa1kumas, prie\xc5\xbei\xc5\xabra, funkcionalumas, eksploatacin\xc4\x97s savyb\xc4\x97s, ekologiniai reikalavimai, vairuotojo pasitenkinimas ir kaina._NEWLINE_Galutinis septyni\xc5\xb3 automobili\xc5\xb3 s\xc4\x85ra\xc5\xa1as atrinktas paprastu balsavimu. Galutiniam balsavimo etapui, kiekvienas \xc5\xbeiuri narys turi 25 ta\xc5\xa1kus, kuriuos turi i\xc5\xa1dalinti finalininkams. Ta\xc5\xa1kai turi b\xc5\xabti i\xc5\xa1dalinti bent penkiems automobiliams, ne daugiau kaip 10 ta\xc5\xa1k\xc5\xb3 vienam automobiliui ir vienai markei. Balsavimas yra prad\xc4\x97tas ir kiekvienas \xc5\xbeiuri narys paskelbia savo pasirinkimus._NEWLINE_Pagal \xc5\xa1ias taisykles, nugal\xc4\x97tojo i\xc5\xa1rinkimas labai pasikeit\xc4\x97. Pavyzd\xc5\xbeiui, 2005\xc2\xa0m., Toyota Prius laim\xc4\x97jo ai\xc5\xa1kiais 139 ta\xc5\xa1kais, gavusi maksimal\xc5\xb3 ta\xc5\xa1k\xc5\xb3 skai\xc4\x8di\xc5\xb3 i\xc5\xa1 12 \xc5\xbeiuri nari\xc5\xb3 ir buvo auk\xc5\xa1\xc4\x8diausias \xc4\xafvertinimas i\xc5\xa1 37. Kitais metais Renault Clio laim\xc4\x97jo papras\xc4\x8diausiais 5 ta\xc5\xa1kais, surinkusi did\xc5\xbeiausi\xc4\x85 ta\xc5\xa1k\xc5\xb3 skai\xc4\x8di\xc5\xb3 tik i\xc5\xa1 vieno \xc5\xbeiuri nario ir buvo auk\xc5\xa1\xc4\x8diausias \xc4\xafvertinimas i\xc5\xa1 11.'